  Виталий Пронин Улон инты басьтыкузы пӧяськеме шедемъёслы юрттон амал сюриз - Кун Кенешысь депутатъёс сое апрель пумын нимысьтыз законэн юнматӥзы.Туннэ нуналлы элькунысьтымы 150 пала семья, лэсьтӥськись юртъёсын квартира басьтыны турттонъяз, пӧяськеме шедемын. Уката секыт югдур Ижысь Петров урамысь 49-тӥ юртъя но но «Родниковый край», «Интеграл» кооперативъёсъя.Юрттон амал нырысь ик кисьманы кутскиз Лэсьтӥськонъя, архитектурая но улон инты политикая министерствоын. Ӝыныё ӝутыса кельтэм коркаослы, пе, выль застройщик шедьтоно.- Коркаез пумозяз вуттон понна элькун бюджетысь коньдон висъяны уг луы, - вераз лэсьтӥськон удыс понна кыл кутӥсь министрлэсь ужзэ быдэсъясь Иван Новиков . - Соин ик, малпаськом, ужез йылаз-пумаз вуттыны соглаш луись застройщиклы дунтэк музъем висъяны луоз.Та ӵектонэз Кун Кенешысь депутатъёс умоен лыдъязы. Но шуизы: дунтэк висъям музъем лэсьтӥськон улэ кутэмын мед луоз, 5 ар куспын отын юртъёс ӝутскыны кулэ ни. Табере одӥг ужпум кылемын: шедьтоно муртлэсь ӝыныё кельтэм ужзэ пумозяз вуттыны соглаш луисьёсты.Элина Кумачёва Туспуктӥз А. Горбунов Теги: Ижкар  